
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 36
din 25 februarie 2016
       privind  însuşirea unor documentaţii cadastrale

Consiliul Local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 3639/12.02.2016, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Având în vedere documentaţia cadastrală pentru prima înscriere în cartea funciară (evidenţiere construcţie C1 – Clădire Şcoală Internat, notarea în cartea funciară a nr. administrativ şi alte operaţiuni), efectuată pentru imobilul situat în Municipiul Sighişoara, str. Nicolae Bălcescu, nr. 4;
Având în vedere documentaţia cadastrală pentru prima înscriere în cartea funciară - imobil teren curţi - construcţii intravilan, situat în Municipiul Sighişoara, str. Parângului, f. nr.;

Având în vedere prevederile Legii nr. 7/1996, Legea Cadastrului şi Publicităţii Imobiliare, republicată, cu modificările şi completările ulterioare;

Având în vedere prevederile art. 876 - 880 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere prevederile Ordinului nr. 700/2014 al Agenţiei Naţionale de Cadastru şi Publicitate Imobiliară privind aprobarea Regulamentului de avizare, recepţie şi înscriere în evidenţele de cadastru şi carte funciară, cu modificările şi completările ulterioare;

Având în vedere Raportul de Specialitate al Direcţiei Administrarea Patrimoniului, înregistrat cu nr. 3617/12.02.2016, prin care se propun spre însuşire documentaţiile cadastrale cu privire la imobilele menţionate mai sus, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „c” şi (9), art. 45 (3) şi a art. 115 (1) lit. ,,b” din Legea nr. 215/2001, Legea administraţiei publice locale, republicată, cu modificările  şi completările ulterioare,

HOTĂRĂŞTE:

Art.1. Se însuşeşte documentaţia cadastrală pentru prima înscriere în cartea funciară (evidenţiere construcţie C1 – Clădire Şcoală Internat, notarea în cartea funciară a nr. administrativ şi alte operaţiuni), efectuată pentru imobilul situat în Municipiul Sighişoara, str. Nicolae Bălcescu, nr. 4, înscris în C.F. nr. 1567, sub nr. top. (A+30) 937/2 şi nr. top. (A+8) 938, anexa nr. 1 la prezenta hotărâre. 
Art.2. (1) Se aprobă dezmembrarea terenului de sub nr. top. 938, grădină intravilan cu suprafaţa de 425 mp., conform documentaţiei cadastrale însuşite prin art. 1 din prezenta hotărâre, astfel:
- nr. top. nou 938/1 – teren curţi construcţii intravilan cu suprafaţa de 282 mp., care împreună nr. top. vechi 937/2 vor forma un singur imobil;

- nr. top. nou 938/2 – teren grădină intravilan cu suprafaţa de 143 mp. care se readnotează în C.F. nr. 1567 în favoarea vechiului proprietar.

(2) Se aprobă evidenţierea construcţiei C1 – Clădire Şcoală Internat, compusă din Parter + Etaj 1 + Etaj 2 – cu suprafaţa construită la sol de 470 mp. şi suprafaţa construită desfăşurată de 1410 mp., conform documentaţiei cadastrale însuşite prin art. 1 din prezenta hotărâre.
Art.3. Imobilul situat în Municipiul Sighişoara, str. Nicolae Bălcescu, nr. 4 – Clădire Şcoală Internat (format din imobilul cu nr. top. vechi 937/2 împreună cu imobilul cu nr. top. nou 938/1, cu suprafaţa de 894 mp. şi din construcţia C1 – Clădire Şcoală Internat), identificat conform documentaţiei cadastrale însuşite prin art. 1 din prezenta hotărâre, este în proprietatea publică (domeniul public) a Municipiului Sighişoara.

Art.4. Se însuşeşte documentaţia cadastrală pentru prima înscriere în cartea funciară a imobilului teren curţi - construcţii intravilan în suprafaţă de 1353 mp., efectuată pentru imobilul situat în Municipiul Sighişoara, str. Parângului f. nr., înscris în C.F. nr. 6084, sub nr. top. (A+5) 4811/1 şi 4812, anexa nr. 2 la prezenta hotărâre.
Art.5. Se aprobă dezmembrarea imobilului situat în Municipiul Sighişoara, str. Parângului, f.nr., înscris în C.F. nr. 6084, sub nr. top. (A+5) 4812, teren curţi construcţii intravilan, în suprafaţă de 9650 mp., conform documentaţiei cadastrale însuşite prin art. 4 din prezenta hotărâre, astfel: 

- nr. top. nou 4812/1, teren curţi - construcţii intravilan, cu suprafaţa de 1353 mp., care formează un imobil nou în favoarea Municipiului Sighişoara (domeniul privat);

- nr. top. nou 4812/2, teren curţi construcţii intravilan, cu suprafaţa de 8297 mp., care se readnotează în C.F. vechi nr. 6084, în favoarea vechiului proprietar.

Art.6. Imobilul de natură teren, situat în Municipiul Sighişoara, str. Parângului, f. nr., de sub nr. top. nou 4812/1, teren curţi construcţii intravilan, cu suprafaţa de 1353 mp., identificat conform documentaţiei cadastrale însuşite prin art. 4 din prezenta hotărâre, este în proprietatea privată (domeniul privat) a Municipiului Sighişoara.

Art.7. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara, Viceprimarul Municipiului Sighişoara şi Direcţia Administrarea Patrimoniului prin d-l ing. Maşca Petru, Director executiv din cadrul Municipiului Sighişoara.

Art.8. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  


Claudiu Pop 
  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;
  1 ex. Instituţia Primarului Municipiului Sighişoara;
  1 ex. Viceprimar;

  1 ex. Secretar;
  4 ex. Direcţia Administrarea Patrimoniului.

10 ex. 
T.P.L./F.A.I.
